11/06/2018 | Administración LocalMunicipal
Malpica de Bergantiños
Recadación
Aprobación definitiva da Ordenanza fiscal nº 3 reguladora do imposto sobre avtividades económicas

O Pleno do Concello de Malpica de Bergantiños, en sesión celebrada o día 2 de abril de 2.018 aprobou, con carácter inicial, a Ordenanza Fiscal nº 3 reguladora do Imposto sobre Actividades Económicas. Durante o período de exposición ao público, non se presentou ningunha reclamación, polo que, de conformidade co establecido no artigo 49. c) da Lei 7/1985, do 2 de abril, Reguladora das Bases de Réxime Local, enténdese definitivamente aprobada. A tenor do previsto no artigo 70.2 da Lei 7/1985, do 2 de abril Reguladora das Bases de Réxime Local e o artigo 196.2 do Real decreto 2568/1986, do 28 de novembro, publícase integramente o citado texto normativo, que entrará en vigor, ó día seguinte da súa inserción no Boletín Oficial da Provincia. Por tratarse dunha disposición administrativa de carácter xeral, non procede recurso en vía administrativa, aínda que poderá impugnarse directamente ante a xurisdición contencioso-administrativa. O prazo para interpor o recurso contencioso-administrativo é de dous meses contados desde o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso- Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. O texto da ordenanza transcríbese a continuación: O imposto sobre Actividades Económicas esixirase neste Concello de conformidade co disposto nos artigos 78 a 91 do Real Decreto Lexislativo 2/2004, de 5 de marzo, polo que se aproba o texto refundido de la Lei reguladora das facendas locais, aplicándose sobre as ditas disposicións os elementos determinantes da cota tributaria a que se refiren os artigos 87 e 88 do RDL 2/2004 e que se regulan na presente ordenanza fiscal nos aspectos referidos á ponderación da situación física dos locais neste concello e fixación da escala dos coeficientes de aplicación a cada unha das categorías de rúas do termo municipal e fixación das bonificacións potestativas. De acordo co sinalado no artigo 87 do Real Decreto Lexislativo 2/2004 e os efectos da ponderación da situación física dos locais dentro do termo municipal atendendo á categoría da rúa en que radiquen, establécense no concello de Malpica de Bergantiños, tres categoría de rúas, que son as seguintes: Rúas de primeira categoría: Tódalas rúas pertencentes ó núcleo urbano da Vila de Malpica e rúas do núcleo de Seaia. Rúas de segunda categoría: Tódalas rúas pertencentes ó núcleo urbano da parroquia de Buño e rúa O empalme da parroquia de Leiloio. Rúas de terceira categoría: Resto das rúas do termo municipal. Os efectos previstos no artigo 87 do Real Decreto Lexislativo 2/2004 o Concello de Malpica de Bergantiños establece a seguinte escala de coeficientes segundo a ponderación da situación física dos locais e atendendo ás tres categorías de rúas establecidas no artigo anterior: Esta escala de coeficientes, só poderá ser aplicada ós locais, entendendo este concepto no sentido da regra 6.ª da Instrución anexa ó Real decreto lexislativo 1175/1990, do 28 de setembro, polo que se aproban as tarifas e a instrución do imposto sobre actividades económicas. Se establece a bonificación da cota íntegra do imposto a favor os suxeitos pasivos que tributen por cota municipal e desenvolvan actividades económicas que sexan declaradas de especial interese ou utilidade municipal por concorrer circunstancias de fomento de emprego, regulada apartado 2 e) do artigo.88 no Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais A bonificación regulada no presente apartado serán de aplicación exclusiva a aqueles supostos de localización ou implantación dunha nova actividade económica ou empresarial, así como aqueles outros que consistan nunha ampliación das instalacións xa existentes, sempre e cando esta impliquen a creación de emprego. A bonificación por concorrer circunstancias de fomento de emprego da cota integra municipal a favor de os contribuíntes que desenvolvan actividades económicas ou empresariais que impliquen a creación de emprego, terá unha duración de catro anos e será aplicada conforme a seguinte escala: Corresponderá ao Pleno da Corporación a declaración de especial interese ou de utilidade municipal, previa solicitude dos suxeitos pasivos, debendo contar co voto favorable da maioría simple dos seus membros. A bonificación terá carácter rogado, debendo ser presentada polo suxeito pasivo, e producirá á efectos a partires do período impositivo seguinte ó da resolución de dita solicitude e terá unha duración de catro anos. Os suxeitos pasivos que tendo obtida a declaración de especial intereses ou de utilidade municipal, deberán presenta-la correspondente solicitude dirixida ó Excmo. Sr. Presidente da Deputación da Coruña, antes do 31 de decembro do ano precedente ó do período impositivo no que pretendan que produza efectos. Xuntamente co escrito deberase achega-la seguinte documentación:  Certificado do acordo plenario de declaración de especial interese ou de utilidade municipal  Acreditación do título dos locais, edificacións, construcións e instalacións utilizados para calquera das actividades empresariais ou profesionais obxecto de bonificación.  Certificado de que o suxeito pasivo non ten débedas coa Facenda estatal, autonómica e local; nin coa Seguridade Social.  Acreditación das novas contratacións realizadas mediante a presentación dos contratos de traballo dos novos empregados/empregados e copia das comunicacións das contratacións ó Servizo Publico de Emprego Estatal (SEPE), resolucións de altas na Seguridade Social (TA) e Informes de datos de cotización (IDC) da Tesourería Xeral da Seguridade Social referidos ós novos traballadores contratados. O Concello poderá realizará de oficio todas as actuacións precisas para a comprobación dos extremos expostos ao respecto destas bonificacións. Os obrigados tributarios deberán comunicar no Concello e o Servizo de Xestión Tributaria da Exma. Deputación Provincial de A Coruña calquera modificación relevante das condicións ou requisitos esixibles para a aplicación dos beneficios fiscais regulados no presente artigo. O Servizo de Xestión Tributaria da Exma. Deputación Provincial de A Coruña, órgano competente en materia de xestión e recadación do IAE por delegación efectuada por este concello, poderá declarar, previa audiencia do obrigado tributario por un prazo de 10 días, contados a partir da notificación da apertura de dito prazo, se procede ou non a continuación da aplicación do beneficio fiscal. De igual xeito se procederá cando a Administración coñeza por calquera medio a modificación das condicións ou os requisitos para a aplicación do beneficio fiscal. No non previsto expresamente na presente ordenanza, rexerán o preceptos contidos na Sección III do Capítulo II do Título II do Real Decreto Lexislativo 2/2004, de 5 de marzo, polo que se aproba o texto refundido de Lei reguladora das facendas locais, concordantes e complementarios deste, e nas demais leis do Estado reguladoras da materia, así como nas disposicións ditadas para o seu desenvolvemento 1. A presente ordenanza fiscal entrará en vigor o día da súa publicación no Boletín Oficial da Provincia, e comezará a aplicarse ata que se acorde a súa derrogación ou modificación expresa.2. A súa entrada en vigor suporá a derrogación da ordenanza fiscal vixente. En Malpica de Bergantiños, 05/06/2018 O alcalde. Angel Guarda Merla Arejita